
ΤΕΥΧΟΣ ΔΕΥΤΕΡΟ 


Αρ 


. Φύλλου 1882 


ΑΠΟΦΑΣΕΙΣ 

Αριθμ. 37776/2645 

Καθορισμός όρων και προϋποθέσεων ίδρυσης 
και λειτουργίας ιδιωτικών πρατηρίων υγρών καυ¬ 
σίμων για την εξυπηρέτηση των οχημάτων και 
μηχανημάτων έργων (ιδιόκτητων ή συμβεβλημέ¬ 
νων με οποιαδήποτε μορφή με τον κύριο ή κάτο¬ 
χο του ιδιωτικού πρατηρίου), αλλά και των λοι¬ 
πών λειτουργικών αναγκών των πάσης μορφής 
εργοταξίων, μεταλλείων, ορυχείων, λατομείων 
και άλλων εγκαταστάσεων προσωρινής λειτουρ¬ 
γίας, καθώς και κάθε άλλη αναγκαία λεπτομέρεια. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α.Της παραγράφου 7 του άρθρου 10 του ν. 3710/2008 
«Ρυθμίσεις για θέματα μεταφορών και άλλες διατάξεις» 
(Α' 216). 

β. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98), όπως ισχύει. 

γ.Τουπ.δ. 109/2014 «Οργανισμός Υπουργείου Υποδο¬ 
μών, Μεταφορών και Δικτύων» (Α' 176). 

δ. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων.» (Α' 208). 

ε. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

στ. Της υπ'αρ. οικ.4402/88/24-01 -2017 απόφασης του 
Πρωθυπουργού και του Υπουργού Υποδομών και Μετα¬ 
φορών «Καθορισμός αρμοδιοτήτων Υφυπουργού Υπο¬ 
δομών και Μεταφορών Νικόλαου Μαυραγάνη» (Β' 127). 

ζ.Της υπ'αριθμ. οικ. 20871/21-3-2017 απόφασηςτου 
Πρωθυπουργού και του Υπουργού Υποδομών και Μετα¬ 


φορών «Διορισμός Γενικού Γραμματέα του Υπουργείου 
Υποδομών και Μεταφορών» (Υ.Ο.Δ.Δ. 153). 

2. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Σκοπός - Πεδίο εφαρμογής 

1. Η παρούσα απόφαση καθορίζει τους όρους και τις 
προϋποθέσεις λειτουργίας ιδιωτικών πρατηρίων υγρών 
καυσίμων αποκλειστικά και μόνο για την εξυπηρέτηση 
των οχημάτων και μηχανημάτων έργων (ιδιόκτητων ή 
συμβεβλημένων με οποιαδήποτε μορφή με τον κύριο ή 
κάτοχο του ιδιωτικού πρατηρίου), αλλά και των λοιπών 
λειτουργικών αναγκών (τροφοδοσία με υγρά καύσιμα 
ηλεκτροπαραγωγών ζευγών, αντλιών, εξαεριστήρων, 
ειδικών μηχανημάτων κ.α.) των πάσης μορφής εργοτα¬ 
ξίων, μεταλλείων, ορυχείων, λατομείων και άλλων εγκα¬ 
ταστάσεων προσωρινής λειτουργίας. 

2. Επιπλέον, στη παρούσα απόφαση αναφέρεται 
η διαδικασία αδειοδότησης των εν θέματι ιδιωτικών 
πρατηρίων υγρών καυσίμων, ο αναγκαίος ηλεκτρομη- 
χανολογικός εξοπλισμός τους, καθώς και οι λεπτομέ¬ 
ρειες εγκατάστασης και λειτουργίας του, η διαδικασία 
εποπτείας, ελέγχου και οι επιβαλλόμενες κυρώσεις στη 
περίπτωση μη τήρησης των όρων και προϋποθέσεων 
αδειοδότησής τους, καθώς και κάθε άλλη σχετική ανα¬ 
γκαία λεπτομέρεια. 

3. Το ιδιωτικό πρατήριο υγρών καυσίμων, δύναται να 
αδειοδοτηθεί με τη διαδικασία που ορίζεται στο άρθρο 
11, εφόσον το φυσικό ή νομικό πρόσωπο που έχει το 
δικαίωμα εκμετάλλευσης του εργοταξίου, μεταλλείου, 
ορυχείου, λατομείου, ή/και άλλης συναφούς εγκατάστα¬ 
σης προσωρινής λειτουργίας, το χρησιμοποιεί για την 
εξυπηρέτηση των οδικών οχημάτων και μηχανημάτων 
έργων, τα οποία είτε ανήκουν σε αυτό, είτε είναι συμβε¬ 
βλημένα με οποιαδήποτε μορφή με αυτό, ο συνολικός 
αριθμός των οποίων είναι τουλάχιστον πέντε (5). Επι¬ 
πλέον, το ιδιωτικό πρατήριο υγρών καυσίμων, δύναται 
να εξυπηρετεί και να τροφοδοτεί με υγρά καύσιμα τα 
ηλεκτροπαραγωγό ζεύγη, τις αντλίες, τους εξαεριστήρες, 
καθώς και τα λοιπά ειδικά μηχανήματα του εργοταξίου, 
μεταλλείου, ορυχείου, λατομείου, ή/και άλλης συναφούς 
εγκατάστασης προσωρινής λειτουργίας. 

Άρθρο 2 
Ορισμοί 

Για την εφαρμογή των διατάξεων της παρούσας από¬ 
φασης, οι παρακάτω όροι έχουν την εξής σημασία: 

1) «Πρατήριο καυσίμων» είναι το πρατήριο υγρών 
καυσίμων το οποίο αποτελείται από έναν ή και περισ¬ 
σότερους του ενός «ενιαίους φορείς» (ϊΚίά), όπως αυτοί 
ορίζονται στο άρθρο 4 της παρούσας, στους οποίους 
βρίσκεται εν γένει εγκατεστημένος ο αναγκαίος του 
υποχρεωτικός εξοπλισμός, οι προδιαγραφές του οποί¬ 
ου περιγράφονται στα άρθρα 4,5 και 6 της παρούσας. 

2) «Οχήματα οδικά»: Τα μεταφορικά ή άλλων χρήσε¬ 
ων μέσα που κινούνται στις οδούς και σε χώρους που 
χρησιμοποιούνται για δημόσια κυκλοφορία οχημάτων, 
πεζών και ζώων και οδηγούνται από πρόσωπα, με εξαί¬ 
ρεση των μέσων που χρησιμοποιούνται για τη μεταφορά 
βρεφών και Ατόμων με Αναπηρίες (ΑμεΑ), σύμφωνα με 
τον ν. 2696/1999 «Κύρωση του Κώδικα Οδικής Κυκλο¬ 
φορίας», όπως ισχύει. 

3) «Μηχανήματα έργων»: Τα μηχανοκίνητα οχήματα 
που προορίζονται για την κατασκευή και συντήρηση 
οδικών ή άλλων τεχνικών έργων. Ο όρος αυτός περι¬ 
λαμβάνει και τα οχήματα που προορίζονται για την 
αποκατάσταση της κυκλοφορίας, τον καθαρισμό και 
τη σήμανση των οδών. Δεν υπάγονται στη κατηγορία 
των μηχανημάτων έργων, θεωρούμενα ως αυτοκίνητα, 
τα μηχανοκίνητα οχήματα, εφόσον αυτά εκτελούν και 
μεταφορικό έργο επί των οδών της χώρας, σύμφωνα με 
τον ν. 2696/1999 «Κύρωση του Κώδικα Οδικής Κυκλοφο¬ 
ρίας», όπως ισχύει. 

4) «Εργοτάξιο»: Το σύνολο των αναγκαίων εγκαταστά¬ 
σεων για την υλοποίηση δημόσιων ή ιδιωτικών τεχνικών 
έργων (οικοδομικών, οδοποιίας, λιμενικών, υδραυλικών, 
εγγείων βελτιώσεων, περιβαλλοντικών κ.ά.). Η νόμιμη 
λειτουργία του εργοταξίου αποδεικνύεται με την ύπαρξη 
της ισχύουσας άδειας δόμησης/οικοδομικής άδειας για 
τη συγκεκριμένη χρήση ή της σχετικής σύμβασης κατα¬ 
σκευής του έργου, σύμφωνα με τις κείμενες διατάξεις. 

5) «Ορυχείο»: Ο υπόγειος ή επιφανειακός χώρος εξό- 
ρυξης πρώτων υλών, κύρια, ενεργειακών ορυκτών. Στη 
συνολική έκταση που καταλαμβάνει ένα ορυχείο συνυ¬ 
πολογίζεται και η ευρύτερη έκταση της Παραχώρησης 
Μεταλλείου ή του χώρου που αναφέρεται στη σχετική 
σύμβαση εκμίσθωσης σε περίπτωση Δημόσιου Μεταλ¬ 
λευτικού Χώρου, εντός της οποίας δύναται να ασκηθεί το 
δικαίωμα έρευνας και εκμετάλλευσης ορυκτών. Η νόμιμη 
λειτουργία του ορυχείου αποδεικνύεται με την ύπαρξη 
Απόφασης Έγκρισης Περιβαλλοντικών Όρων (ΑΕΠΟ) και 
την εγκεκριμένη τεχνική μελέτη εκμετάλλευσης, σύμφω¬ 
να με τις κείμενες διατάξεις. 

6) «Μεταλλείο»: Ο υπόγειος ή επιφανειακός χώρος εξό- 
ρυξης μεταλλευμάτων (βωξίτης, νικέλιο, μεικτές θειούχες 
μεταλλικές ενώσεις, λευκόλιθος, χουντίτης, χρωμίτης, 
άστριοι). Στη συνολική έκταση που καταλαμβάνει ένα 
μεταλλείο συνυπολογίζεται και η ευρύτερη έκταση της 
Παραχώρησης Μεταλλείου ή του χώρου που αναφέρεται 
στη σχετική σύμβαση εκμίσθωσης σε περίπτωση Δημό¬ 
σιου Μεταλλευτικού Χώρου, εντός της οποίας δύναται να 
ασκηθεί το δικαίωμα έρευνας και εκμετάλλευσης ορυ¬ 


κτών Η νόμιμη λειτουργία του μεταλλείου αποδεικνύεται 
με την ύπαρξη Απόφασης Έγκρισης Περιβαλλοντικών 
Όρων (ΑΕΠΟ) και την εγκεκριμένη τεχνική μελέτη εκμε¬ 
τάλλευσης, σύμφωνα με τις κείμενες διατάξεις. 

7) «Λατομείο»: Ο χώρος εντός του οποίου εξορύσσο- 
νται και παράγονται λατομικά προϊόντα όπως μάρμαρα, 
βιομηχανικά ορυκτά και αδρανή. Η νόμιμη λειτουργία 
του λατομείου αποδεικνύεται με την ύπαρξη Απόφασης 
Έγκρισης Περιβαλλοντικών Όρων (ΑΕΠΟ), την Εγκεκρι¬ 
μένη Τεχνική Μελέτη Εκμετάλλευσης και την Άδεια Εκ¬ 
μετάλλευσης, σύμφωνα με τις κείμενες διατάξεις. 

8) «Αδειοδοτούσα Αρχή»: Η οικεία περιφερειακή Υπη¬ 
ρεσία Μεταφορών και Επικοινωνιών. 

Άρθρο 3 
Γενικοί όροι 

1. Η χωροταξική διάταξη των «ενιαίων φορέων» στο 
χώρο της άσκησης της δραστηριότητας γίνεται με γνώ¬ 
μονα την δημόσια και οδική ασφάλεια, τηρούμενων των 
απαιτήσεων για τη διασφάλιση της απρόσκοπτης κυκλο¬ 
φορίας οχημάτων και μηχανημάτων έργων εντός του χώ¬ 
ρου εργασίας, η οποία διασφαλίζεται με την εφαρμογή 
σχετικής μελέτης των αρμοδίων Μηχανικών. 

2. Είναι επιτρεπτή η λειτουργία «πρατηρίων καυσίμων» 
ιδιωτικής χρήσης προσωρινής λειτουργίας από τις μεταλ¬ 
λευτικές και λατομικές επιχειρήσεις εντός των Μεταλλευ¬ 
τικών Παραχωρήσεων και Λατομικών χώρων ή ευρύτερα 
λατομικών ζωνών (Δημοσίων, Δημοτικών ή Ιδιωτικών 
εκτάσεων) αποκλειστικά και μόνο για την εξυπηρέτηση 
των μηχανημάτων έργων ή άλλων οχημάτων και μηχα¬ 
νημάτων (π.χ. Η/Ζ, Αεροσυμπιεστές κ.τ.λ.) αποκλειστικής 
κυριότητας, νομής ή και κατοχής των λατομικών και με¬ 
ταλλευτικών επιχειρήσεων ή των συμβεβλημένων με αυ¬ 
τές φυσικών και νομικών προσώπων που εκτελούν έργα 
εξόρυξης και μεταφοράς μεταλλευμάτων, βιομηχανικών 
ορυκτών, μαρμάρων και αδρανών υλικών αποκλειστικά 
στον χώρο του λατομείου ή του μεταλλείου. 

3. Στο πρατήριο καυσίμων είναι εγκατεστημένο και λει¬ 
τουργεί σύστημα ανάκτησης ατμών υδρογονανθράκων 
σύμφωνα με τις τεχνικές προδιαγραφές που τίθενται στις 
ισχύουσες διατάξεις περί ανάκτησης ατμών υδρογονα- 
θράκων φάσης I και φάσης II. 

Άρθρο 4 
Ενιαίος Φορέας 

1. Ο «ενιαίος φορέας» αποτελείται από τα εξής κύρια 
τμήματα: α) μεταλλικό φορέα ή εμπορευματοκιβώτιο, 
άνωθεν ή εντός του οποίου εδράζονται οι εγκαταστά¬ 
σεις του πρατηρίου, β) οριζόντια κυλινδρική δεξαμενή 
αποθήκευσης υγρών καυσίμων ατμοσφαιρικού τύπου, 
γ) αντλία ή διανομέα υγρών καυσίμων εγκεκριμένου 
τύπου, δ) σύστημα ανάκτησης ατμών βενζινών φάσης 
I και II και σύστημα εξαερισμού δεξαμενών, ε) δίκτυο 
σωληνογραμμών καυσίμων, στ) ηλεκτρολογικά δίκτυα 
και εγκαταστάσεις. 

2.0 κάθε «ενιαίος φορέας» μελετάται από τον αρμόδιο 
κατά τον νόμο μηχανικό ως προς την στατική του επάρ¬ 
κεια σύμφωνα με τις απαιτήσεις των σχετικών Εθνικών 
ή Ευρωπαϊκών προτύπων και Κανονιστικών διατάξεων 
και βεβαιώνεται η συμμόρφωση με αυτά. 

3.0 «ενιαίος φορέας» έχει τα εξής χαρακτηριστικά: 

α) Διαθέτει δεξαμενή καυσίμων με ογκομετρικό πίνακα 
από διαπιστευμένο φορέα ογκομέτρησης. Διαθέτει την 
κατάλληλη υποδομή για την εφαρμογή του ολοκληρω¬ 
μένου συστήματος εισροών-εκροών, όπως προβλέπεται 
από την κείμενη νομοθεσία. 

β) Εξασφαλίζει τη δυνατότητα εύκολης πρόσβασης 
στον εξοπλισμό που χρησιμοποιείται για τις ανάγκες λει¬ 
τουργίας του, είτε για εργασίες συντήρησης είτε για την 
διενέργεια περιοδικού ελέγχου. Ειδικά για τις σωληνώ¬ 
σεις και την δεξαμενή καυσίμων, ο περιοδικός έλεγχος γί¬ 
νεται με δοκιμή υδραυλικής δοκιμασίας σύμφωνα με τα 
ισχύοντα Εθνικά και Ευρωπαϊκά πρότυπα, Κανονισμούς 
και προδιαγραφές, ή ελλείψει αυτών με τα αντίστοιχα 
Διεθνή πρότυπα και πρακτικές. 

γ) Η κατασκευή είναι τέτοια που να εξασφαλίζει επαρ¬ 
κή προστασία από τις καιρικές συνθήκες, καθώς και προ¬ 
στασία έναντι τυχόν υπερθέρμανσης. 

δ) Έχει σειριακό αριθμό κατασκευής, ο οποίος εγγρά- 
φεται σε δύο τουλάχιστον εμφανή σημεία της κατασκευ¬ 
ής του φορέα, εντός πινακιδίου μόνιμα συνδεδεμένο 
σε αυτόν. 

ε) Η θέση εγκατάστασης του φορέα επιλέγεται έτσι 
ώστε να υπάρχει προστασία του από δυσμενείς καιρικές 
συνθήκες και τις συνέπειες αυτών, όπως ενδεχόμενες 
κατολισθήσεις, πλημμύρες, ανεμοπίεση, κεραυνοί. 

στ) Είναι εφικτό να υφίστανται βοηθητικές εγκατα¬ 
στάσεις του «πρατηρίου καυσίμων» εκτός των «ενιαίων 
φορέων», κατόπιν τεκμηριωμένης αιτιολόγησης. 

ζ) Η μεταφορά του και η εναπόθεση του στο χώρο της 
εγκατάστασης γίνεται με τη χρήση γερανού και φορτη¬ 
γού αυτοκινήτου. 

4. Σε κάθε «πρατήριο καυσίμων» είναι επιτρεπτή η χρή¬ 
ση μέχρι τεσσάρων (4) ενιαίων φορέων. Στην περίπτωση 
χρήσης περισσότερων του ενός «ενιαίων φορέων», είναι 
υποχρεωτική η χρήση τουλάχιστον μίας (1) αντλίας για 
κάθε διαφορετικό καύσιμο. 

Άρθρο 5 

Δεξαμενές, σωληνογραμμές και ηλεκτρολογικά 
δίκτυα 

Για τους σκοπούς της παρούσας οι δεξαμενές αποθή¬ 
κευσης και διακίνησης υγρών καυσίμων συμμορφώνο¬ 
νται με τις διατάξεις του άρθρου 10 των β.δ. 465/1970 
και π.δ. 1224/1981, όπως ισχύουν με τις εξής διαφορο¬ 
ποιήσεις: 

1. Γενικά. 

Είναι οριζόντιες κυλινδρικές ατμοσφαιρικές δεξαμενές 
με ωφέλιμη χωρητικότητα έκαστης μέχρι σαράντα (40) 
κυβικών μέτρων, εντός των οποίων δεν υφίστανται ξεχω¬ 
ριστά διαμερίσματα για την αποθήκευση των προϊόντων. 

2. Υλικό και προδιαγραφές κατασκευής. 

Είναι κατασκευασμένες είτε από χάλυβα, μονού ή δι¬ 
πλού τοιχώματος, οριζόντιας κυλινδρικής μορφής, σύμ¬ 
φωνα με το πρότυπο Β5 ΕΝ 12285-2:2005, όσον αφορά 
τη κατασκευή τους, είτε, από ειδικό πλαστικό ενισχυμένο 
με ίνες υάλου (<3ΒΡ = 01355 Βθίηίοιτθά Ρΐ35ΐίθ5 = πλα¬ 
στικά ενισχυμένα με ίνες γυαλιού), διπλού τοιχώματος 
συμβατό με υγρά καύσιμα, σύμφωνα με τα πρότυπα ΕΝ 
Β5 13121-3 ή Β5 4994, ή άλλα αντίστοιχα, όσον αφορά 
τη κατασκευή τους. 


3. Θέση τοποθέτησης. 

Η δεξαμενή αποθήκευσης υγρών καυσίμων, είναι 
υπέργεια και αποτελεί τμήμα του «ενιαίου φορέα». Εδρά¬ 
ζεται πάνω σε μεταλλικό φορείο ή εντός εμπορευματοκι¬ 
βωτίου (εοπΐΒίπθΓ). Η εγκατάσταση και η στερέωση της 
με τον φορέα, πραγματοποιείται με τέτοιο τρόπο έτσι 
ώστε να διασφαλίζεται η στιβαρότητα της σύνδεσης, 
το ενιαίο της κατασκευής, καθώς και η οριζοντιότητα 
της θέσης της, η οποία ελέγχεται με τη χρήση δύο ανε¬ 
ξάρτητων μηχανικών διατάξεων μέτρησης, μόνιμα συν- 
δεδεμένων στις πλευρές της δεξαμενής, σε κατάλληλα 
επιλεγμένα σημεία με στόχο την καλύτερη εξασφάλιση 
του αποτελέσματος. Εντός του φορείου ή του εμπορευ¬ 
ματοκιβωτίου τοποθετείται η αντλία/διανομέας και γί¬ 
νονται οι απαραίτητες συνδέσεις του σωληνουργικού, 
ηλεκτρολογικού εξοπλισμού καθώς και των οργάνων 
λειτουργίας. Το φορείο ή το εμπορευματοκιβώτιο φέ¬ 
ρει ρυθμιζόμενα σημεία στήριξης με το έδαφος ώστε 
να εξασφαλίζεται η οριζοντιότητα του «ενιαίου φορέα» 
ανεξαρτήτως του ανάγλυφου του εδάφους. 

Εξωτερικά της δεξαμενής αποθήκευσης και εντός του 
φορείου εγκαθίσταται στεγανή λεκάνη ασφαλείας που 
σκοπό έχει να συγκροτήσει όλη την ποσότητα υγρού 
καυσίμου στη περίπτωση διαρροής της δεξαμενής 
αποθήκευσης. Η στεγανότητα της λεκάνης ασφαλείας 
διαπιστώνεται με υδροστατικό έλεγχο. 

Οι δεξαμενές, καθώς και όλη η εγκατάσταση συμπε¬ 
ριλαμβανομένου του διανομέα/αντλίας και σωληνο- 
γραμμών, είναι κατασκευασμένες με κατάλληλη τεχνι¬ 
κή υποδομή για την αποφυγή δημιουργίας σπινθήρα 
και στατικού ηλεκτρισμού και φέρει κατάλληλη διάταξη 
γείωσης και αντικεραυνικής προστασίας, σύμφωνα με 
τα ισχύοντα Εθνικά και Ευρωπαϊκά Πρότυπα και Κανο¬ 
νισμούς. 

Στην περίπτωση δεξαμενών διπλού τοιχώματος δεν 
απαιτείται λεκάνη ασφαλείας. 

Είναι δυνατή η απομακρυσμένη πλήρωση του «ενιαίου 
φορέα». Σε αυτήν την περίπτωση είναι επιτρεπτό το στό¬ 
μιο πλήρωσης να βρίσκεται εκτός της ανθρωποθυρίδας. 

Όλες οι δεξαμενές (μονού ή διπλού τοιχώματος, με¬ 
ταλλικές ή πλαστικές), φέρουν πινακίδιο με ένδειξη του 
προϊόντος τους, προσαρμοσμένο σε εμφανές σημείο, 
καθώς και πινακίδιο στο οποίο αναγράφονται το έτος 
και τα στοιχεία του κατασκευαστή τους, οι διαστάσεις 
και η χωρητικότητα τους καθώς και ο αριθμός μητρώου 
της Δεξαμενής. 

Για την ηλεκτρική συνδεσμολογία, εφαρμογή έχει 
η τελευταία έκδοση του προτύπου ΕΛΟΤ ΗΘ 384. Ο 
ηλεκτρολογικός εξοπλισμός καθώς και οι ηλεκτρικές 
συνδέσεις είναι σύμφωνα με τις Ευρωπαϊκές Οδηγίες 
94/9/ΕΚ και 99/92/ΕΚ, οι οποίες ενσωματώθηκαν στην 
Ελληνική νομοθεσία με την κοινή υπουργική απόφαση 
ΚΥΑ Β1 7081/2964/1996 και το π.δ. 42/2003 αντίστοιχα. 
Επίσης για τους σκοπούς της παρούσας εφαρμογή έχουν 
οι κατευθυντήριες γραμμές εφαρμογής αντιεκρηκτικής 
προστασίας που έχουν δοθεί με το Έγγραφο της Ευρω¬ 
παϊκής Επιτροπής «ΑΤΕΧ 0υΐΘΕΕΙΝΕ5 ϋΕΙΝΕ 2009», η 
Ευρωπαϊκή Οδηγία 2014/34/Ευ, καθώς και η τελευταία 
έκδοση των Ευρωπαϊκών πρότυπων που έχουν εναρμο- 

νιστεί από τον Εθνικό Οργανισμό Τυποποίησης ΕΛΟΤ ΕΝ 
60079.01, ΕΛΟΤ ΕΝ 60079.10, ΕΛΟΤ ΕΝ 60079.14. 

Για τις υδραυλικές, μηχανολογικές και τις ηλεκτρολο- 
γικές εργασίες απαιτείται όλοι οι εμπλεκόμενοι τεχνίτες, 
εργοδηγοί, βοηθοί που θα χρησιμοποιηθούν για τη κατα¬ 
σκευή του πρατηρίου να διαθέτουν, όπου προβλέπεται 
από την ισχύουσα νομοθεσία, σύμφωνα με τα σχετικά 
εθνικά ή ευρωπαϊκά πρότυπα, τις απαιτούμενες άδειες ή 
βεβαιώσεις αναγγελίας ασκήσεως επαγγέλματος. 

Οι σωληνογραμμές υγρών καυσίμων που χρησιμοποι¬ 
ούνται είναι σύμφωνες με τις προδιαγραφές που αναφέ- 
ρονται στο β.δ. 465/1970 ή στο π.δ. 1224/1981, όπως 
ισχύουν. Η κατασκευή του δικτύου των σωληνώσεων 
είναι σύμφωνη μετά εθνικά και ευρωπαϊκά πρότυπα και 
Κανονισμούς. 

Άρθρο 6 

Αντλίες και διανομείς καυσίμων 

1. Οι αντλίες/διανομείς καθώς και τα μετρητικά συστή¬ 
ματα ροής υγρών καυσίμων τοποθετούνται και αποτε¬ 
λούν τμήμα του «ενιαίου φορέα». Οι αντλίες/διανομείς 
είναι καταλλήλου τύπου για υγρά καύσιμα και φέρουν 
τα μέσα ασφαλείας έναντι διαρροών όπως, βαλβίδες 
αυτόματου διακοπής (ϊίτυΐ-οίί νθίνο). Οι αντλίες τοποθε¬ 
τούνται εντός του «ενιαίου φορέα» εκτός της δεξαμενής, 
είτε εντός του «ενιαίου φορέα» και εντός της δεξαμε¬ 
νής (υποβρύχια), οπότε και συνδυάζονται με διανομέα 
(άί5ρθΠ5θΓ), είτε σε απόσταση από την/τις δεξαμενές. Οι 
αντλίες είναι κατάλληλου αντιεκρηκτικού τύπου ΑΤΕΧ και 
διαθέτουν πιστοποιητικό ΑΤΕΧ, σύμφωνα με την ισχύ- 
ουσα νομοθεσία και τα ισχύοντα Εθνικά και Ευρωπαϊκά 
πρότυπα και Κανονισμούς. Διαθέτουν έγκριση τύπου 
από την αρμόδια Υπηρεσία της Γενικής Γραμματείας Βι¬ 
ομηχανίας του Υπουργείου Οικονομίας και Ανάπτυξης. 

2. Το ακροσωλήνιο (επιστόμιο) παροχής καυσίμου 
έχει τη δυνατότητα να διακόπτει αυτόματα την παροχή 
καυσίμου, εάν υπερπληρωθεί η δεξαμενή του οχήματος, 
ή του μηχανήματος έργου ή άλλου μηχανήματος. Στο 
σημείο σύνδεσης του ελαστικού σωλήνα παροχής με την 
αντλία αναρρόφησης ή τον διανομέα πρέπει να παρεμ¬ 
βάλλεται ειδική βαλβίδα (0 γθ 3Ι< 3νν3γ) η οποία, σε περί¬ 
πτωση θραύσης της από ισχυρή έλξη, στεγανοποιεί τα 
δύο μέρη ώστε να μην υπάρχει περίπτωση ανεξέλεγκτης 
εκροής καυσίμου. Στο σημείο σύνδεσης του διανομέα, 
με την υπό πίεση σωληνογραμμή παροχής καυσίμου σε 
αυτόν, πρέπει απαραιτήτως να υπάρχει ειδική βαλβίδα 
ασφαλείας (5άυΐ οίί νθίνθ), που θα αποτρέπει την ανε¬ 
ξέλεγκτη εκροή καυσίμου σε περίπτωση πυρκαγιάς ή 
αποξήλωσης του διανομέα λόγω ατυχήματος (π.χ. πρό¬ 
σκρουση οχήματος). 

3. Επιτρέπεται η χρήση ηλεκτρονικών συστημάτων 
ελέγχου της τροφοδοσίας ιδιωτικών στόλων οχημάτων 
(ως ιδιωτικός στόλος εν προκειμένω θεωρείται το σύνο¬ 
λο εκείνο των αυτοκινήτων οχημάτων ή μηχανημάτων 
έργων κ.ά. που ο εκμεταλλευτής του πρατηρίου επιθυμεί 
να ελέγχει τις ποσότητες καυσίμου με τις οποίες τροφο¬ 
δοτούνται). 


Άρθρο 7 

Απαιτούμενα πιστοποιητικά 

1. Για τις μεταλλικές δεξαμενές απαιτείται πιστοποιητι¬ 
κό σύμφωνα με το πρότυπο ΕΝ 12285 ή άλλο αντίστοιχο. 
Για τις πλαστικές δεξαμενές απαιτείται πιστοποιητικό 
σύμφωνα με τα πρότυπα ΕΝ Β5 13121 -3 ή Β5 4994, ή 
άλλα αντίστοιχα. 

2. Για τις ηλεκτρολογικές εγκαταστάσεις απαιτείται 
πιστοποιητικό σύμφωνα με τον Κανονισμό Ηλεκτρολο¬ 
γιών Εγκαταστάσεων ΕΛΟΤ Ηϋ 384, συμμόρφωση με 
τις Ευρωπαϊκές Οδηγίες 2014/34/ΕΕ και 1999/92/ΕΚ, οι 
οποίες ενσωματώθηκαν στην Ελληνική νομοθεσία με 
την υπ'αριθ. Οικ. 52019/ΔΤΒΝ1152/18.5.2016 απόφαση 
του Υπουργού και της Υφυπουργού Οικονομίας, Ανάπτυ¬ 
ξης καιΤουρισμού (Β' 1426) και το Προεδρικό Διάταγμα 
π.δ. 42/2003 (Α' 44) αντίστοιχα, και την τελευταία έκδοση 
των Ευρωπαϊκών πρότυπων που έχουν εναρμονιστεί από 
τον Εθνικό Οργανισμό Ταποποίησης ΕΛΟΤ ΕΝ 60079.01, 
ΕΛΟΤ ΕΝ 60079.10, ΕΛΟΤ ΕΝ 60079.14 ή άλλα αντίστοιχα. 

3. Για την λεκάνη ασφαλείας, απαιτείται έλεγχος αυτής 
με υδροστατική δοκιμή στεγανότητας, ο οποίος δηλώ¬ 
νεται με σχετική βεβαίωση, αρμοδίου Μηχανικού, που 
περιγράφει με λεπτομέρεια την τεχνική μέθοδο με την 
οποία διενεργήθηκε ο έλεγχος και βεβαιώνεται η στε- 
γανότητα αυτής. 

4. Για τις σωληνογραμμές υγρών καυσίμων απαιτείται 
έλεγχος υδραυλικής δοκιμής σύμφωνα με τα ισχύοντα 
Εθνικά και Ευρωπαϊκά πρότυπα, Κανονισμούς και πρα¬ 
κτικές ο οποίος βεβαιώνεται με σχετική βεβαίωση, αρ¬ 
μοδίου Μηχανικού, που περιγράφει με λεπτομέρεια την 
τεχνική μέθοδο με την οποία διενεργήθηκε ο έλεγχος. 

5. Σε περίπτωση που στο «Πρατήριο καυσίμων» υφί- 
σταται εξοπλισμός επιπλέον του ελάχιστου απαραίτη¬ 
του που αναφέρεται στην παρούσα, (π.χ. αεροφυλάκια 
κ.τ.λ.) απαιτείται να υποβληθούν και τα απαιτούμενα 
Πιστοποιητικά συμμόρφωσης για τον εν λόγο εξοπλι¬ 
σμό σύμφωνα με τα Εθνικά και Ευρωπαϊκά πρότυπα και 
Κανονισμούς. 

6. Στην περίπτωση που η ημερομηνία λήξης και επα¬ 
νελέγχου δεν προκύπτει από το Πιστοποιητικό συμμόρ¬ 
φωσης, υποβάλλεται οποιοδήποτε άλλο έγγραφο από το 
οποίο προκύπτει ρητώς. 

Άρθρο 8 

Μέτρα για την αντιμετώπιση της ρύπανσης και 

την προστασία του περιβάλλοντος 

1. Σε όλες τις αντλίες καυσίμου τοποθετούνται ειδικές 
βαλβίδες ασφαλείας (5Γιυΐ - οίί νβίνοε) και σύνδεσμος 
ταχείας αποκοπής (0 γθ 3Ι< 3νν3γ ςοηιτοςΐοή ώστε να δια¬ 
κόπτεται η ροή του καυσίμου, σε περίπτωση πυρκαγιάς 
ή βιαίας αποκόλλησης της αντλίας λόγω πρόσκρουσης 
οχήματος επί αυτής, σύμφωνα με την παρ. 4.2 του άρ¬ 
θρου 4, του ν. 2801/2000, όπως ισχύει. 

2. Τα απόβλητα που προέρχονται από τον καθαρισμό 
των δεξαμενών καυσίμου καθώς και τα τυχόν τίλματα 
(στουπιά), εμποτισμένα με πετρέλαιο, τα οποία περι¬ 
λαμβάνονται στον Ευρωπαϊκό Κατάλογο Αποβλήτων 
(ΕΚΑ), διαχειρίζονται σύμφωνα με την κοινή υπουργική 
απόφαση 13588/725/2006 «Μέτρα, όροι και περιορισμοί 

για την διαχείριση επικινδύνων αποβλήτων» (Β' 383), 
σε συμμόρφωση με τις διατάξεις της οδηγίας 91/689/ 
ΕΕ «για τα επικίνδυνα απόβλητα» του Συμβουλίου της 
12ης Δεκεμβρίου 1991. 

3. Τα «πρατήρια καυσίμων» της παρούσας υπάγονται 
σε Πρότυπες Περιβαλλοντικές Δεσμεύσεις, σύμφωνα με 
τις διατάξεις της υπ' αριθμ. 46537/2013 κοινή υπουργική 
απόφαση (Β' 2036). 

4. Πριν το πέρας της χρονικής ισχύος της άδειας λει¬ 
τουργίας του «πρατηρίου καυσίμων» γίνεται πλήρης 
καθαρισμός των δεξαμενών και των σωληνογραμμών 
από τυχόν υπολείμματα υγρών καυσίμων καθώς και απο¬ 
κατάσταση του εδάφους στο οποίο εγκαταστάθηκε το 
πρατήριο.Τα απόβλητα διαχειρίζονται σύμφωνα με την 
διαδικασία περί διαχείρισης επικινδύνων αποβλήτων. Για 
τον σκοπό αυτό υποβάλλονται τα σχετικά παραστατικά 
στην Αδειοδοτούσα Αρχή. 

5. Στην περίπτωση διαρροής καυσίμου στον χώρο του 
πρατηρίου ακολουθούνται οι υποδείξεις και οι οδηγίες 
της αρμόδιας οικείας περιφερειακής Υπηρεσίας Περι¬ 
βάλλοντος. 

Σε κάθε περίπτωση γίνεται ενημέρωση της Αδειο- 
δοτούσας Αρχής, εξυγίανση και αποκατάσταση του 
εδάφους σύμφωνα με τις οδηγίες και τις υποδείξεις της 
ανωτέρω αρμόδιας Υπηρεσίας. 

Άρθρο 9 

Πιστοποιητικό Πυροπροστασίας 

1. Για τη λειτουργία ενός «πρατηρίου καυσίμων», είναι 
απαραίτητη η ύπαρξη Πιστοποιητικού Πυροπροστασίας, 
από την οικεία Πυροσβεστική Υπηρεσία, που εκδίδεται 
σύμφωνα με τις ισχύουσες σχετικές Πυροσβεστικές δι¬ 
ατάξεις. Η διάρκεια ισχύος του πιστοποιητικού πυρο¬ 
προστασίας είναι ίδια με τη διάρκεια του αντίστοιχου 
Πιστοποιητικού Πυροπροστασίας που ισχύει και για 
τα πρατήρια υγρών καυσίμων δημόσιας χρήσης που 
αδειοδοτούνται είτε με το β.δ. 465/1970, είτε με το 
π.δ. 1224/1981, όπως ισχύουν. 

2. Η εμπρόθεσμη ανανέωση του πιστοποιητικού πυρο¬ 
προστασίας αποτελεί αποκλειστική ευθύνη του κυρίου 
ή κατόχου του «πρατηρίου καυσίμων», ο οποίος υπο- 
χρεούται να αιτηθεί εγκαίρως από την αρμόδια οικεία 
Πυροσβεστική Υπηρεσία την ανανέωση του πιστοποιη¬ 
τικού πυροπροστασίας δύο (2) τουλάχιστον μήνες πριν 
από τη λήξη της ισχύος του. 

Άρθρο 10 

Αδειοδοτούσα Αρχή για τη χορήγηση άδειας 

λειτουργίας 

Για τη νόμιμη λειτουργία «πρατηρίου καυσίμων» της 
παρούσας απαιτείται άδεια λειτουργίας από την Αδειο- 
δοτούσα Αρχή που είναι η οικεία περιφερειακή Υπηρε¬ 
σία Μεταφορών και Επικοινωνιών. Η ίδια Υπηρεσία είναι 
υπεύθυνη για την εποπτεία της ασφαλούς και σύμφωνα 
με τις διατάξεις της παρούσας λειτουργία του πρατηρί¬ 
ου, για την προσωρινή ή οριστική αφαίρεση της άδειας 
λειτουργίας του, καθώς και για τη σφράγιση των εγκα- 
ταστάσεών του. 


Άρθρο 11 
Άδεια Λειτουργίας 

1. Για τη χορήγηση της άδειας λειτουργίας «πρατηρί¬ 
ου καυσίμων» υποβάλλονται στην Αδειοδοτούσα Αρχή 
στην Ελληνική Γλώσσα ή επισήμως μεταφρασμένα σε 
αυτήν, τα εξής: 

α) Αίτηση, του εκμεταλλευτή της εγκατάστασης προ¬ 
σωρινής λειτουργίας (εργοτάξιο, μεταλλείο, ορυχείο 
κ.λπ.), για τη χορήγηση άδειας λειτουργίας «πρατηρίου 
καυσίμων». Στη περίπτωση που ο εκμεταλλευτής του 
υπό αδειοδότηση «πρατηρίου καυσίμων» είναι νομικό 
πρόσωπο, την αίτηση μαζί με τα κατά περίπτωση νομι¬ 
μοποιητικά έγγραφα υποβάλλει ο νόμιμος εκπρόσωπος 
του. 

β) Υπεύθυνη Δήλωση του αιτούντα σύμφωνα με το Άρ¬ 
θρο 8 του ν. 1599/1986, στην οποία δηλώνονται τα εξής: 

βΐ) Στη περίπτωση που ο αϊτών είναι φυσικό πρόσωπο, 
δηλώνει υπεύθυνα ότι: 

ί) κατά την τελευταία οκταετία δεν καταδικάστηκε τε¬ 
λεσίδικα για νοθεία καυσίμων και δεν καταδικάστηκε 
πρωτόδικα για λαθρεμπορία καυσίμων, με την επιφύλα¬ 
ξη των διατάξεων του ν. 4177/2013 (Α' 183), όπως ισχύει. 

ίί) έχει το δικαίωμα χρήσης και εκμετάλλευσης της 
εγκατάστασης προσωρινής λειτουργίας (εργοτάξιο, 
μεταλλείο, ορυχείο κ.λπ.), για τη λειτουργία «πρατηρί¬ 
ου καυσίμων» και ότι διαθέτει τουλάχιστον αθροιστικά 
πέντε (5) οδικά οχήματα ή/και μηχανήματα έργων, τα 
οποία θα τροφοδοτούνται με καύσιμα αποκλειστικά από 
το υπό αδειοδότηση πρατήριο. 

β2) Στην περίπτωση που ο αϊτών είναι νομικό πρόσω¬ 
πο, ο νόμιμος εκπρόσωπος του δηλώνει υπεύθυνα ότι: 

ί) κατά την τελευταία οκταετία, ο ίδιος δεν καταδικά¬ 
στηκε τελεσίδικα και το νομικό πρόσωπο που εκπροσω¬ 
πεί δεν κηρύχθηκε τελεσίδικα αστικώς συνυπεύθυνο για 
νοθεία καυσίμων, ο ίδιος δεν καταδικάστηκε πρωτόδικα 
και το νομικό πρόσωπο που εκπροσωπεί δεν κηρύχθηκε 
πρωτόδικα αστικώς συνυπεύθυνο για λαθρεμπορία καυ¬ 
σίμων, με την επιφύλαξη των διατάξεων του ν. 4177/2013 
(Α' 183), όπως ισχύει, 

Μ) το νομικό πρόσωπο έχει το δικαίωμα χρήσης και εκ¬ 
μετάλλευσης της εγκατάστασης προσωρινής λειτουργί¬ 
ας (εργοτάξιο, μεταλλείο, ορυχείο κ.λπ.), για την λειτουρ¬ 
γία «πρατηρίου καυσίμων» και ότι διαθέτει τουλάχιστον 
αθροιστικά πέντε (5) οδικά οχήματα ή/και μηχανήματα 
έργων, τα οποία θα τροφοδοτούνται με καύσιμα απο¬ 
κλειστικά από το υπό αδειοδότηση πρατήριο. 

γ) Σχέδιο γενικής διάταξης, σε τέσσερα (4) αντίγραφα, 
υπογεγραμμένο από τον αρμόδιο μηχανικό, σε κατάλ¬ 
ληλη κλίμακα ανάλογα με την έκταση της εγκατάστασης 
προσωρινής λειτουργίας (μεταλλείο, ορυχείο κ.λπ.), οι 
συντεταγμένες του οποίου θα είναι εξαρτημένες από 
το Κρατικό Δίκτυο (ΕΓΣΑ 87), όπου φαίνεται η χωροθέ- 
τηση των επί μέρους εγκαταστάσεων του πρατηρίου, 
συμπεριλαμβανομένων των δεξαμενών και των αντλιών 
του. Στο υπόψη σχέδιο σημειώνονται οι διαστάσεις των 
πλευρών της εγκατάστασης προσωρινής λειτουργίας 
(μεταλλείο, ορυχείο κ.λπ.), καθώς και η θέση του «ενι¬ 
αίου φορέα», της ηλεκτρογεννήτριας, των εξαερώσεων 
των δεξαμενών, η θέση στάθμευσης του βυτιοφόρου 

για την τροφοδοσία του «ενιαίου φορέα», καθώς και οι 
τροχιές των οχημάτων και η ζώνη κίνησης τους για όλο 
το μήκος της πορείας τους εντός της κύριας έκτασης 
του πρατηρίου. Το υπόψη σχέδιο συνοδεύεται και από 
μελέτη διασφάλισης της απρόσκοπτης κυκλοφορίας 
οχημάτων-μηχανημάτων εντόςτου χώρου εργασίαςτης 
εγκατάστασης προσωρινής λειτουργίας. 

δ) Σχέδιο Η/Μ εγκαταστάσεων σε τέσσερα (4) αντί¬ 
γραφα, υπογεγραμμένο από τον αρμόδιο μηχανικό, σε 
κατάλληλη κλίμακα ανάλογα με το μέγεθος της εγκα¬ 
τάστασης, στο οποίο απεικονίζεται σχεδιαστικά με δι- 
ακριτό τρόπο ώστε να διαπιστώνεται η αρμονική συ¬ 
νύπαρξη τους και η ταυτόχρονη καλή λειτουργία τους, 
οι εξής εγκαταστάσεις: δίκτυο σωληνώσεων παροχής 
καυσίμου, σωληνώσεων εξαέρωσης δεξαμενών, σύστη¬ 
μα ανάκτησης ατμών βενζίνης, ηλεκτρολογικά δίκτυα 
(ισχυρά ρεύματα, ασθενή ρεύματα, φωτισμός, γειώσεις, 
αντικεραυνική προστασία), σχέδιο κατανομής ζωνών 
αντιεκρηκτικότητας. 

ε) Σχέδια λεπτομερειών, συνοδευόμενα από φάκελο 
αναλυτικής τεκμηρίωσης των τεχνικών χαρακτηριστικών 
κατασκευής του εξοπλισμού, σε τέσσερα (4) αντίγραφα 
σε κλίμακα ένα προς πενήντα (1:50) ή ένα προς είκοσι 
(1:20). Ειδικά τα σχέδια θα πρέπει να απεικονίζουν τα εξής: 
εΐ) Κάτοψη - Τομή του ενιαίου φορέα. 
ε2) Δεξαμενή υγρών καυσίμων. Το σχέδιο περιλαμ¬ 
βάνει διαστάσεις της δεξαμενής, τρόπο τοποθέτησης 
με όλες τις σχετικές διαστάσεις, εξαρτήματα και σωλη¬ 
νώσεις που συνδέονται με την δεξαμενή, εξαρτήματα 
και συσκευές προστασίας έναντι διαρροών καυσίμου. 

ε3) Διασυνδέσεις των αντλιών - διανομέων και των 
όγκο μετρητών. 

ε4) Τεχνική έκθεση, υπογεγραμμένη από τον αρμόδιο 
μηχανικό, για τις ηλεκτρομηχανολογικές εγκαταστάσεις 
σε τέσσερα (4) αντίγραφα, στην οποία αναγράφονται 
στοιχεία σχετικά με την όλη δομή της εγκατάστασης, τις 
επί μέρους εγκαταστάσεις, τη μελέτη κατανομής ζωνών 
αντιεκρηκτικότητας, τα μηχανήματα και τον εξοπλισμό 
που εγκαθίσταται, οι τεχνικές προδιαγραφές τους, ο τρό¬ 
πος σύνδεσης και λειτουργίας τους, καθώς και τα εθνικά 
και ευρωπαϊκά πρότυπα και οι κανονισμοί, βάση των 
οποίων μελετήθηκαν και εγκαταστάθηκαν. 

στ) Έντυπο υπαγωγής στις πρότυπες περιβαλλοντικές 
δεσμεύσεις, σύμφωνα με τα οριζόμενα στην υπ' αριθμ. 
46537/2013 κοινή υπουργική απόφαση (Β' 2036). 

ζ) Παράβολο: Για την έκδοση της άδειας κατατίθεται 
παράβολο τριάντα (30) ευρώ. Επιπρόσθετα, κατατίθεται 
παράβολο τριάντα (30) ευρώ για κάθε αντλία ή διανο¬ 
μέα, πέραν της πρώτης, ανεξαρτήτως των επιστομίων 
(π.δ. 118/2006). 

η) Αποδεικτικό πληρωμήςτου ανταποδοτικού τέλους 
για την έκδοση της άδειας λειτουργίας σύμφωνα με την 
υπ'αριθμ. Δ2/Α/Φ.5/οικ. 2490/10-2-2005 κοινή υπουρ¬ 
γική απόφαση (Β' 218), όπως ισχύει. 

θ) Πιστοποιητικό πυρασφαλείας σε ισχύ, που χορηγεί¬ 
ται από την οικεία Πυροσβεστική Υπηρεσία. 

ι) Ογκομετρικός πίνακας από διαπιστευμένο φορέα 
ογκομέτρησης για κάθε δεξαμενή καυσίμων, σύμφω¬ 
να με τα οριζόμενα στην Φ2-1617/10 κοινή υπουργική 
απόφαση, όπως ισχύει. 


κ) Αριθμοί Μητρώου των δεξαμενών, σύμφωνα με τα 
οριζόμενα στην παρ. 9 του άρθρου 5 της Φ2-1617/10 
κοινή υπουργική απόφαση, όπως ισχύει. 

λ) Πιστοποιητικά αντιεκρηκτικότητας ΑΤΕΧ των αντλι¬ 
ών, των διανομέων, των βυθομετρικών βεργών καθώς 
και του λοιπού εξοπλισμού, σύμφωνα με τις απαιτήσεις 
της παρούσας και της μελέτης. 

μ) Πιστοποιητικά των μεταλλικών ή και πλαστικών δε¬ 
ξαμενών καυσίμων, σύμφωνα μετά ισχύοντα Ευρωπαϊκά 
πρότυπα και Κανονισμούς. 

ν) Βεβαίωση υδροστατικής δοκιμής λεκάνης ασφα¬ 
λείας (όπου προβλέπεται) και βεβαίωση υδραυλικής 
δοκιμής σωληνώσεων. 

ξ) Αποδεικτικά στοιχεία από τα οποία προκύπτει η 
κυριότητα ή η κατοχή τουλάχιστον 5 οχημάτων ή/και 
μηχανημάτων έργων. 

ο) Υπεύθυνες δήλωσες του ν. 1599/1986, των υπεύ¬ 
θυνων κατά το νόμο Μηχανικών που επέβλεψαν την 
εκτέλεση των μηχανολογικών, ηλεκτρολογικών και με¬ 
ταλλικών κατασκευών του ενιαίου φορέα, στις οποίες 
δηλώνονται τα εξής: 

«ί) Τηρήθηκαν όλοι οι όροι και οι προϋποθέσεις που 
προβλέπονται από τις κείμενες διατάξεις για τη λειτουρ¬ 
γία του «πρατηρίου καυσίμων», 

ϋ) Έχουν ελεγχθεί όλα τα πιστοποιητικά, βεβαιώσεις 
και τα λοιπά έγγραφα από τα οποία τεκμαίρεται η συμ¬ 
μόρφωση του εξοπλισμού και των εγκαταστάσεων του 
«πρατηρίου καυσίμων» προς τις απαιτήσεις των σχετι¬ 
κών εθνικών και ευρωπαϊκών κανονισμών και προτύπων, 
αντίγραφα των οποίων διατηρούνται και στον φάκελο 
του πρατηρίου, συγκεντρωτικός πίνακας των οποίων 
υποβάλλεται, 

ίίί) Η υλοποίηση των εργασιών κατασκευής του «πρα¬ 
τηρίου καυσίμων» έγινε σύμφωνα με τα υποβαλλόμενα 
σχέδια, τη μελέτη κατανομής ζωνών αντιεκρηκτικότητας, 
τις τεχνικές εκθέσεις και τα εθνικά και ευρωπαϊκά πρό¬ 
τυπα και κανονισμούς, 

ίν) Όλοι οι εμπλεκόμενοι τεχνίτες, εργοδηγοί, βοηθοί, 
που χρησιμοποιήθηκαν για την κατασκευή του πρατηρί¬ 
ου διαθέτουν, όπου προβλέπεται από την ισχύουσα νο¬ 
μοθεσία, σύμφωνα με τα εθνικά ή ευρωπαϊκά πρότυπα, 
τις απαιτούμενες άδειες ή βεβαιώσεις έναρξης ασκήσεως 
επαγγέλματος.». 

Αν διαπιστωθεί ψευδής υπεύθυνη δήλωση μηχανικού 
από την αδειοδοτούσα αρχή, πέραν των άλλων ποινικών 
ευθυνών, ο μηχανικός υπέχει πειθαρχική ευθύνη και η 
αδειοδοτούσα αρχή οφείλει να παραπέμψει την υπό¬ 
θεση παραχρήμα στο αρμόδιο Πειθαρχικό Συμβούλιο, 
το οποίο διαπιστώνει τη διάπραξη ή μη της πράξης και 
επιβάλλει πειθαρχική ποινή αφαίρεσης άδειας ασκήσε¬ 
ως επαγγέλματος που κυμαίνεται, κατά την κρίση του 
Πειθαρχικού Συμβουλίου, ανάλογα με τη βαρύτητα του 
αδικήματος, από έξι (6) μήνες έως ένα (1) έτος, και σε 
περίπτωση υποτροπής από δύο (2) έτη έως τρία (3) έτη, 
όπως προβλέπεται στα άρθρα 14 και 15 του ν. 4439/2016 
(Α' 222). 

2. Η Αδειοδοτούσα Αρχή εντός τριάντα (30) εργασί¬ 
μων ημερών υποχρεούται στην προβλεπόμενη εξέταση 
και έλεγχο των ανωτέρω υποβαλλόμενων δικαιολογη- 

τικών της παραγράφου 1 με σκοπό τη διαπίστωση ότι 
συντρέχουν οι νόμιμες προϋποθέσεις δραστηριοποί- 
ησης. Εφόσον διαπιστώσει ότι πληρούνται οι νόμιμες 
προϋποθέσεις, χορηγεί άδεια λειτουργίας. Εφόσον δεν 
συντρέχουν, η ανωτέρω Υπηρεσία απαγορεύει την λει¬ 
τουργία της δραστηριότητας. Ενημερώνει εγγράφως τον 
αιτούντα, γνωστοποιώντας και τους σχετικούς λόγους, 
αναλυτικά για κάθε έλλειψη ή απόρριψη του καθενός 
από τα υποβαλλόμενα δικαιολογητικά. Στην περίπτωση 
επανυποβολής, έπειτα από σχετική έγγραφη ειδοποίη¬ 
ση της Υπηρεσίας, η άδεια λειτουργίας εκδίδεται εντός 
διαστήματος δεκαπέντε (15) εργασίμων ημερών από 
την ημερομηνία επανυποβολής. Στην περίπτωση που το 
διάστημα των τριάντα (30) εργασίμων ημερών, παρέλθει, 
χωρίς η αδειοδοτούσα Υπηρεσία να εγκρίνει ή να απορ- 
ρίψει το αίτημα, ο ενδιαφερόμενος θεωρείται ότι έχει 
νομίμως ιδρύσει την επιχείρηση του πρατηρίου χωρίς 
κανένα πρόσθετο περιορισμό. Επίσης, ο ενδιαφερόμε¬ 
νος, στη περίπτωση της ανωτέρω σιωπηρής έγκρισης, 
δύναται να ζητήσει σχετική βεβαίωση από την Αδειοδο- 
τούσα Αρχή, σύμφωνα με την παράγραφο 4 του άρθρου 
10 του ν. 3230/2004 (ΦΕΚ 44/Α711 -2-2004). 

Η μη έγκαιρη διεκπεραίωση εντός των παραπάνω 
προθεσμιών συνιστά αυτοτελές πειθαρχικό παράπτω¬ 
μα κατά των υπαιτίων προϊσταμένων και υπαλλήλων, 
το οποίο επιφέρει πειθαρχική ποινή προστίμου αντί¬ 
στοιχου αποδοχών τριών (3) μηνών. Στην περίπτωση 
σιωπηρής έγκρισης, η Αδειοδοτούσα Αρχή διαβιβάζει 
όλα τα δικαιολογητικά για έλεγχο στο Τμήμα Εγκαταστά¬ 
σεων Εξυπηρέτησης Οχημάτων της Διεύθυνσης Ελέγχου 
Οχημάτων και Εγκαταστάσεων της Γενικής Διεύθυνσης 
Οδικής Ασφάλειας του Υπουργείου Υποδομών και Με¬ 
ταφορών, όπως προβλέπεται στα άρθρα 14 και 15 του 
ν. 4439/2016 (Α' 222). 

α) Η άδεια λειτουργίας του «πρατηρίου καυσίμων» 
μπορεί, εάν διαπιστωθεί οποτεδήποτε ότι έπαυσαν να 
υπάρχουν οι προϋποθέσεις υπό τις οποίες χορηγήθηκε, 
να αφαιρεθεί προσωρινά, μέχρι την αποκατάσταση των 
ελλείψεων, ή οριστικά, με πλήρως αιτιολογημένη Από¬ 
φαση της Αρχής που τη χορήγησε. 

β) Η έκδοση ή η αφαίρεση της άδειας λειτουργίας του 
«πρατηρίου καυσίμων» κοινοποιείται στον ενδιαφερόμε¬ 
νο, στην αρμόδια Υπηρεσία του Υπουργείου Περιβάλλο¬ 
ντος και Ενέργειας, στο οικείο Αστυνομικό Τμήμα, στην 
οικεία Πυροσβεστική Υπηρεσία, καθώς και στην Αρχή 
που εκδίδει την άδεια λειτουργίας της επιχείρησης (ερ¬ 
γοτάξιο, μεταλλείο, ορυχείο, λατομείο κ.τ.λ.). Οι ανωτέρω 
Διοικητικές πράξεις δημοσιοποιούνται σύμφωνα με τις 
ισχύουσες διατάξεις περί Αναρτητέας πράξης. 

γ) Η έκδοση της άδειας λειτουργίας δεν υποκαθιστά ή 
απαλλάσσει από την υποχρέωση έκδοσης εγκρίσεων ή 
άλλων διοικητικών πράξεων που αφορούν εξοπλισμό ή 
τμήματα του «πρατηρίου καυσίμων» και προβλέπονται 
από άλλες κείμενες διατάξεις. 

δ) Η ισχύς της άδειας λειτουργίας «πρατηρίου καυ¬ 
σίμων» είναι η ίδια με την χρονική ισχύ της άδειας λει¬ 
τουργίας της εγκατάστασης προσωρινής λειτουργίας 
(εργοτάξιο, μεταλλείο, ορυχείο κ.λπ.). Ειδικά για την 
περίπτωση εργοταξίου κατασκευής οδικών υποδομών 


και τη μεταφορά του από την υφιστάμενη χιλιομετρι¬ 
κή του θέση στην επόμενη, σύμφωνα με τη σύμβαση 
κατασκευής του έργου, εντός της ίδιας Περιφερειακής 
Ενότητας, δεν απαιτείται η εκ νέου χορήγηση άδειας λει¬ 
τουργίας αλλά η υποβολή στην αρμόδια αδειοδοτούσα 
Υπηρεσία, Υπεύθυνης Δήλωσης του εκμεταλλευτή του, 
αναφορικά με την νέα χιλιομετρική θέση εγκατάστασης 
του εργοταξίου. 

Στην περίπτωση της μεταφοράς του από την υφιστά¬ 
μενη χιλιομετρική του θέση στην επόμενη, σύμφωνα με 
τη σύμβαση κατασκευής του έργου, η οποία υπάγεται 
εκτός των διοικητικών ορίων της Περιφερειακής ενότη¬ 
τας που χορηγήθηκε η άδεια λειτουργίας του, απαιτείται 
η εκ νέου έκδοση άδειας λειτουργίας. 

Στην περίπτωση ορυχείων, μεταλλείων και λατομείων, 
για τη μεταφορά του από την υφιστάμενη θέση στην 
επόμενη, εντός της ίδιας Παραχώρησης Μεταλλείου ή 
του ίδιου χώρου που αναφέρεται στη σχετική σύμβαση 
εκμίσθωσης σε περίπτωση Δημόσιου Μεταλλευτικού 
Χώρου ή του ίδιου λατομικού χώρου, δεν απαιτείται η εκ 
νέου χορήγηση άδειας λειτουργίας αλλά η υποβολή στην 
αρμόδια αδειοδοτούσα Υπηρεσία Υπεύθυνης Δήλωσης 
του εκμεταλλευτή του, συνοδευόμενη από σχετική έκ¬ 
θεση, αναφορικά με την νέα θέση εγκατάστασης του 
πρατηρίου. 

ε) Πριν την λήξη οποιουδήποτε Πιστοποιητικού απαι¬ 
τείται να υποβληθεί νέο σε ισχύ για τη συνέχιση της νό¬ 
μιμης λειτουργίας του «πρατηρίου καυσίμων». Σε αυτή 
την περίπτωση δεν εκδίδεται νέα άδεια λειτουργίας αλλά 
γίνεται ενημέρωση του φακέλου του πρατηρίου με το 
νέο δικαιολογητικά. Ο έλεγχος της Αδειοδοτούσας Αρ¬ 
χής στην περίπτωση αυτή περιορίζεται στο νέο υποβαλ¬ 
λόμενο δικαιολογητικά και μόνο. Στην περίπτωση που 
διαπιστωθεί ότι λειτουργεί «Πρατήριο καυσίμων» χωρίς 
να είναι σε ισχύ, οποιοδήποτε από τα Πιστοποιητικά που 
έχουν κατατεθεί ως δικαιολογητικά, αφαιρείται η άδεια 
λειτουργίας και σφραγίζονται οι εγκαταστάσεις του, σύμ¬ 
φωνα με τις κείμενες διατάξεις. 

στ) Εντός διαστήματος ενός (1) μηνάς πριν την λήξη 
της άδειας λειτουργίας του «πρατηρίου καυσίμων», με 
ευθύνη του εκμεταλλευτή του υποβάλλεται στην Αδει- 
οδοτούσα Αρχή Υπεύθυνη Δήλωση του άρθρου 8 του 
ν. 1599/1986, του εκμεταλλευτή του «πρατηρίου καυσί¬ 
μων», στην οποία δηλώνονται τα εξής: 

«ί) Έχει γίνει καθαρισμός του συνόλου των σωληνώ¬ 
σεων και των δεξαμενών του «πρατηρίου καυσίμων», 
και έχει γίνει απομάκρυνση των αποβλήτων από αδειο- 
δοτημένο φορέα σύμφωνα με τις ισχύουσες διατάξεις. 
Δεν υφίσταται υπόλειμμα προϊόντος στην δεξαμενή και 
στις σωληνώσεις. 

μ) Έχει ολοκληρωθεί η απομάκρυνση των ενιαίων φο¬ 
ρέων και του συνόλου του εξοπλισμού που χρησιμοποι¬ 
ήθηκε για το «πρατήριο καυσίμων». 

ίϋ) Έχει γίνει πλήρης αποκατάσταση του εδάφους στον 
χώρο που ήταν εγκατεστημένοι οι «ενιαίοι φορείς» και 
δεν υφίσταται ρύπανση του εδάφους από την λειτουργία 
του «πρατηρίου καυσίμων»». 

Στην περίπτωση που δεν υποβληθεί η Υπεύθυνη Δή¬ 
λωση εντός του ανωτέρω διαστήματος, η Αδειοδοτούσα 

Αρχή, διαβιβάζει αίτημα προς τις αρμόδιες Υπηρεσίες 
Περιβάλλοντος για διεξαγωγή Περιβαλλοντικής Επιθε¬ 
ώρησης στον χώρο του πρατηρίου και αναστέλλει την 
άδεια λειτουργίας του. 

ζ) Τα Σχέδια και οι τεχνικές εκθέσεις υποβάλλονται 
υπογεγραμμένα από τον αρμόδιο Μηχανικό και φέρουν 
υπόμνημα με τα στοιχεία του έργου, του αιτούντος και 
του μελετητή καθώς και υπόμνημα με τις τεχνικές λε¬ 
πτομέρειες της κατασκευής. Τα σχέδια και οι τεχνικές 
εκθέσεις παραδίδονται και σε ηλεκτρονική μορφή. 

Άρθρο 12 

Εποπτεία - Έλεγχος - Κυρώσεις 
Τα «πρατήρια καυσίμων» της παρούσας υπόκεινται 
σε επιθεώρηση από τις αρμόδιες οικείες περιφερεια¬ 
κές Υπηρεσίες Μεταφορών και Επικοινωνιών για τη δι¬ 
απίστωση της καλής και σύμφωνα με τους όρους της 
παρούσας, λειτουργία τους. Οι επιθεωρήσεις αυτές 
πραγματοποιούνται κατά την κρίση της Αδειοδοτού- 
σας Αρχής και σε χρόνο όχι μεγαλύτερο της τριετίας από 
την προηγούμενη επιθεώρηση. Εφόσον κατά τον έλεγχο 
διαπιστωθούν παραβάσεις ή/και ελλείψεις, η Αδειοδο- 


τούσα Αρχή προβαίνει στην προσωρινή ανάκληση της 
άδειας λειτουργίας, μέχρις ότου ο κύριος ή κάτοχος του 
λειτουργούντος «πρατηρίου καυσίμων», συμμορφωθεί 
με τις υποδείξεις των ελεγκτικών οργάνων. Στην αντίθε¬ 
τη περίπτωση προβαίνει στην οριστική ανάκληση της 
άδειας λειτουργίας του «πρατηρίου καυσίμων» και στη 
σφράγιση των εγκαταστάσεων του. 

Οι έλεγχοι που προβλέπονται στην παρούσα δεν υπο- 
καθιστούν τυχόν άλλους που προβλέπονται από τις κεί¬ 
μενες διατάξεις άλλων ελεγκτικών Υπηρεσιών φορέων 
του Δημοσίου. 

Άρθρο 13 

Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 

